
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

30 ΙΑΝΟΥΑΡΙΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

34 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκρισης πραγματοποίησης μεταφοράς συντελεστή δόμησης σε 


ακίνητο που βρίσκεται εντός του ρυμοτομικού σχεδίου του δήμου 
Βούλας (Ν. Αττικής).. 1 

ΑΠΟΦΑΣΕΙΣ 

Αναθεώρηση τμημάτων ρυμοτομικού σχεδίου σε τμήματα βορείου 
περιοχής οικισμού Λαμίας και τμήματα κέντρου Λαμίας Ν. Φθι¬ 
ώτιδας.. . . .·. 2 

Τροποποίηση τμημάτων ρυμοτομικού σχεδίου Λαμίας Ν. Φθιώτι¬ 
δας. 3 

Έγκριση παρέκκλισης για τα 47ο και 53ο Δ.Σ, Πειραιά επί των 
οδών Θήρας - Χίου - Νάξου, περιοχή Καμινίων Πειραιά. . . 4 
Χαρακτηρισμός ως διατηρητέου του κτιρίου που βρίσκεται επί των 
οδών ΠΛ. Συντάγματος 4 - Μπλέσση - Δαλαμάγκα του δήμου 
Ναυπλιέων (Ν. Αργολίδας) και καθορισμός ειδικών όρων και πε¬ 
ριορισμών δόμησης...5 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.85904 (1) 

Έγκρισης πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του δήμου Βού¬ 
λας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
δ/γμα (Δ’592). 

3. Τις διατάξεις του Π. δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθμ. 367/1987 Π. δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας Οικισμού και Περιβάλλοντος (Α' 
57). 

6. Τις διατάξεις του άρθρου 23 παρ. 1 εδ. ιδ' του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την από 27.3.1990 αίτηση της Χριστιάνας - Πηνελόπης Χαμακι- 
ώτη - Δακτυλίδη. 

7. την 227/1990 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 


6: Την 42890/27.7.1990 απόφαση του Υπουργού Περιβάλλοντος 
Χωροταξίας και Δημοσίων Έργων, για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο -1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 25.4.1989 Π. Δ/ΥΒ α (Δ’ 287) από τα 
βαρυνόμενα (ρυμοτομούμενα) ακίνητα που βρίσκονται εντός του ρυμο¬ 
τομικού σχεδίου του δήμου Χαλανδρίου (Ν. Αττικής), στα οικοδομικά 
τετράγωνα 647 - 648 για τα οποία έχουν εκδοθεί οι 1122/1990 και 
1123/1990 σχετικοί τίτλοι δικαιώματος μεταφοράς συντελεστή δόμη¬ 
σης, σε άλλο ακίνητο (ωφελούμενο) που βρίσκεται εντός του ρυμοτομι¬ 
κού σχεδίου του Δήμου Βούλας (Ν. Αττικής) και επί της Λεωφόρου Αλ- 
κυωνιδών (Ο.Τ. 5) φερόμενο ως ιδιοκτησία της αιτούσας, όπως το ωφε¬ 
λούμενο ακίνητο φαίνεται με στοιχεία Α, Β, Γ, Δ, Α στο σχετικό πρωτό¬ 
τυπο διάγραμμά σε κλίμακα 1:500 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 85904/1990 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 647,25 τ.μ. που αντιστοιχεί σε 1067,62 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: . _ 

α. Εμβαδόν οικοπέδου: 1618,70 τ.μ. 

β. Ποσοστό κάλυψης: 31% 

γ. Συντελεστής δόμησης: 1,20 

δ. Μέγιστο επιτρεπόμενο ύψος: δέκα οκτώ (18) μέτρα. 

ε. Το κτίριο πρέπει'να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 85904/1990 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Ακυρούνται οι 1122/1990 και 1123/1990 ονομαστικοί τίτλοι δι¬ 
καιώματος μεταφοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδά της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

Αριθ. 5453 (2) 

Αναθεώρηση τμημάτων ρυμοτομικού σχεδίου σε τμήματα βορείου πε- 
• ριοχής οικισμού Λαμίας και τμήματα κέντρου Λαμίας Ν. Φθιώτι¬ 
δας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1) Τις διατάξεις του από 17.7.1923 Ν,Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 1337/83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις». 

3. Τις διατάξεις του Π.Δ. 2.4/14.5.85 (ΦΕΚ 225/Δ/85) μεταβί¬ 
βαση αρμοδιοτήτων στους Νομάρχες για την έγκριση και τροποποίηση 
ρυμοτομικών σχεδίων καθώς και όρων και περιορισμών δόμησης αγρο¬ 
τικών οικισμών». 

4. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

5. Τις διατάξεις του Ν. 1577/85 «Γενικός Οικοδομικός Κανονι¬ 
σμός». 

6. Το αριθμ. ΦΕΚ 94/Δ’/23.2.90 Π. Δ/γμα έγκρισης Πολεοδομι- 
κής μελέτης αναθεώρησης βορείου περιοχής Λαμίας και τμήματος κέ¬ 
ντρου Λαμίας. 

7. Τις αριθμ. 188/16.7.90 και 151/18.5.90 Αποφάσεις του Δη¬ 
μοτικού Συμβουλίου Λαμίας. · 

8. Την αριθμ. 19/90 θέμα Ιον γνωμοδότηση του ΣΧΟΠ Ν. Φθ/ 
δας, αποφασίζουμε: 

Εγκρίνουμε την μελέτη αναθ. του ρυμοτομικού σχεδίου σε τμήματα 
Βορείου περιοχής Λαμίας και τμήματος κέντρου Λαμίας όπως αυτό 
φαίνεται στο σχετικό διάγραμμα κλ. 1:1000 και αφορά τα παρακάτω 
σημεία: 

α. Την οδό Θέμιδος και από οδό Ποσειδώνος έως οδό Μαλιέων 
β. Την οδό Ομήρου άπό οδό Εκκλησιών έως οδό Καραϊσκάκη 
γ. Πάροδος Σουλίου από οδό Σουλίου έως οδό Τεμπών 
δ. Οδός Λήμνου από οδό Κεφαλληνίας έως οδό Σαμοθράκης. 

Τα διαγράμματα κλ. 1:5.000 θα αναρτηθούν στον πίνακα ανακοινώ¬ 
σεων του ΤΠ-& ΠΕ επί ένα Δεκαπενθήμερο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 4 Ιανουάριου 1991 

Ο Νομάρχης 
ΧΡ. ΛΑΔΙΑΣ 

- ♦ - 

Αριθ. 9267 (3) 

Τροποποίηση τμημάτων ρυμοτομικού σχεδίου Λαμίας Ν. Φθιώτι¬ 
δας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν, 3200/55 «Περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α·Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Ν. 1337/83 «Επέκταση των πολεοδομικών σχ. 
οικιστική ανάπτυξη και σχετικές ρυθμίσεις». 

5. Τις διατάξεις του Π.Δ. 24/14.5.85 (ΦΕΚ 225/Δ/85) «Μεταβί¬ 
βαση αρμοδιοτήτων στους Νομάρχες για την έγκριση και τροποποίηση 
ρυμοτομικών σχ. καθώς και όρων και περιορισμών δόμησης αγροτικών 
οικισμών». 

6. Τις αριθμ. 263/90 και 300/90 αποφάσεις του Δημοτικού Συμ- ■ 
βουλίου. 

7. Το αριθμ. 31/90 θέμα 13ον πρακτικό γνωμοδότησης του ΣΧΟΠ 
Ν. Φθ/δας, αποφασίζουμε: 

Εγκρίνουμε την τροποποίηση του ρυμοτομικού σχεδίου στα παρα¬ 
κάτω σημεία; 

α. Πεζόδρομος πλ. 4,00 μ. στη θέση της καταργηθείσης οδού Νάξου. 


μεταξύ οδού Τυμφρηστού και Παρνασσού. 

β. Μείωση πλάτους τμ. της οδού Βελισσαρίου μεταξύ των οδών Τυμ¬ 
φρηστού και Αθήνας από 5,00 σε 4,00 μ. 

γ. Μείωση πλάτους όε 5,00 μ. της συμβολής των οδών Κοραή και 
Βασακάρη. 

δ. Σχεδίαση μικρού αδιέξοδου πεζόδρομου στην οδό Αβέρωφ. 
ε. Κατάργηση πρασιάς στο Νότιο τμ. της οδού Αγάθωνος μεταξύ των 
οδών Αθηνών και Βερμίου. 

Τα διαγράμματα κλ. 1:5.000 θα αναρτηθούν στον πίνακα ανακοινώ¬ 
σεων του ΤΠ & ΠΕ επί ένα 15ήμερο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 4 Ιανουάριου 1991 

Ο Νομάρχης 
ΧΡ. ΛΑΔΙΑΣ 

--♦>- 

Αριθ. 4 921/2659 (4) 

Έγκριση παρέκκλισης για τα 47ο και 53ο Δ.Σ. Πειραιά επί των οδών 
Θήρας - Χίου - Νάξου, περιοχή Καμινίων Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη; 

1) Το άρθρο 21 του Γ.Ο.Κ./1985 (Ν. 1577/85 - ΦΕΚ 210/Α/ 
18.12.85). 

2) Την υπ’ αρ. Φ. 473.2/6497/26.4.90 αίτηση - πρόταση της 
Διευθύνσεως Μελετών του Ο.Σ.Κ. 

3) Την από 22.6.1990 Γνωμοδότηση του Ν. Σ.Χ.Ο.Π. Πειραιά της 
Συνεδρίασης 21:6.1990, με αριθμό πρακτικού 23. 

4) Τον Ν. 1599/1986 (Φ.Ε.Κ. 75/Α/1986), άρθρο 31. 

5) Το ότι η έγκριση της παρέκκλισης κρίθηκε απαραίτητη για την 
εξυπηρέτηση των λειτουργικών αναγκών του κτιρίου. 

. 6) Την υπ’ αριθ. 13634/2.10.1989 απόφαση έγκρισης της μελέτης 
του 47ου και 53ου Δ.Σ. Πειραιά από το Τεχνικό Συμβούλιο του 
Ο.Σ.Κ., αποφασίζουμε: 

Εγκρίνουμε την ζητουμένη από τον Οργανισμό Σχολικών Κτιρίων 
(Ο.Σ.Κ.) παρέκκλιση, όπως φαίνεται στο Τοπογραφικό Διάγραμμα που 
συνοδεύει την Γνωμοδότηση του με αριθ. 23/21.6.90 πρακτικού του 
Ν. Σ.Χ.Ο.Π., ως προς τις διατάξεις της παρ. 1 του άρθρου 9 του 
Γ.Ο.Κ./1985 και αφορά την απόσταση Δ1=5.50 και Δ2=5.60 αντί 
για το απαιτούμενο Δ:6,20 μ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 10 Οκτωβρίου 1990 
Ο Νομάρχης 

ΠΑΝΑΓΙΩΤΗΣ ΓΤΦΤΟΤΛΑΣ 

-♦- 

Αριθ. 571/127 (5) 

Χαρακτηρισμός ως διατηρητέου του κτιρίου που βρίσκεται επί των 
οδών ΠΛ. Συντάγματος 4 - Μπλέσση - Δαλαμάγκα του δήμου Ναυ- 
πλιέων (Ν. Αργολίδας) και καθορισμός έιδικών όρων και περιορι¬ 
σμών δόμησης. » 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α’ 210) όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες διατάξεις» (Α' 91). 

2. Τις διατάξεις της Γ46/15883/1903/8.2.1988 κοινής απόφα¬ 
σης του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (Β' 
142). 

3. Την από 15.11.1990 αιτιολογική έκθεση της Διεύθυνσης Πολεο- 
δομικού Σχεδιασμού, τμήμα Παραδοσιακών Οικισμών, του Υπουργείου 
Περιβάλλοντος Χωροταξίας και Δημοσιών Έργων. 

4. Την από 16.12.1990 (αρ πρωτ. 85575/11434/18.12.90 σύμ¬ 
φωνη γνώμη των ενδιαφερομένων Γιαννόπουλου Μ. Αριστείδη, Γιαννό- 
πουλου Ν. Αριστείδη και Γιαννοπούλου Άννας, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί των 
οδών Πλ. Συντάγματος αρ. 4 - Μπλέσση - Δαλαμάγκα του δήμου Ναυ- 

πλιέων (Ν. Αργολίδος), φερόμενο ως ιδιοκτησία Γιαννοπούλου Μ. Αρι¬ 
στείδη, Γιαννοποϋλου Ν. Αριστείδη και Γιαννοπούλου Άννας, όπως 
φαίνεται περικλειόμενο με μπλέ γραμμή στο σχετικό πρωτότυπο διά¬ 
γραμμα σε κλίμακα 1:1000, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 571/1991 πράξη του. 

Ακριβές αντίγραφο του διαγράμματος αυτού θα έίναι αναρτημένο στο 
Τμήμα Αρχείου Σχεδίων της Διεύθυνσης Τοπογραφικών Εφαρμογών 
του Υπουργείου Περιβάλλοντος, Χωροταξίας και Δημοσίων Έργων, 
Πουλίου και Αμαλιάδος 17, για είκοσι (20) τουλάχιστον ημέρες από τη 
δημοσίευση της παρούσας απόφασης στην Εφημερίδα της Κυβερνή- 
σεως, για να λάβουν γνώση οι ενδιαφερόμενοι. , 

2. Διατηρητέο χαρακτηρίζεται το αρχικό κτίριο, καθώς και τα στοι¬ 
χεία του περιβάλλοντος αυτού χώρου, όπως και οι εναρμονιζόμενες με 
το αρχικό κτίριο μεταγενέστερες προσθήκες όχι όμως και τα πάσης φύ¬ 
σης καθ’ ύψος ή κατ’ επέκταση υπάρχοντα προσκτίσματα, που αλλοιώ¬ 
νουν το αρχικό κτίριο. Ο καθορισμός των προσκτισμάτων που αλλοιώ¬ 
νουν το αρχικό κτίριο γίνεται από την επιτροπή Πολεοδομικού και Αρχι¬ 
τεκτονικού Ελέγχου (ΕΠΑΕ). 

3. Στο χαρακτηριζόμενο διατηρητέο κτίριο απαγορεύεται κάθε αφαί¬ 
ρεση, αλλοίωση ή καταστροφή τόσο των επί μέρους αρχιτεκτονικών ή 
καλλιτεχνικών διακοσμητικών στοιχείων του, όσο και του κτιρίου συνο¬ 
λικά, πλην των προσκτισμάτων ή των στοιχείων του κτιρίου για τα 
οποία η Επιτροπή Πολεοδομικού και Αρχιτεκτονικού Ελέγχου (ΕΠΑΕ) 
έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του κτιρίου που χαρα¬ 
κτηρίζεται διατηρητέο εφόσον δεν αλλοιώνεται ο γενικός αρχιτεκτονικός 
χαρακτήρας του κτιρίου και δεν θίγονται τα διατηρητέα στοιχεία του. 

5. Σε περίπτωση αποκατάστασης του κτιρίου εφόσον έχει υποστεί με¬ 
γάλες αλλοιώσεις και υπάρχουν ανεπαρκή στοιχεία για το ίδιο το κτίριο, 
πρέπει να λαμβάνεται υπόψη η βασική αρχιτεκτονική σύνδεση και η 
συγγενής μορφολογία και τεχνολογία των όψεων των κτιρίων της πε- 

Ρ^χής. 

6. α) Αιτήσεις για ανέγερση νέων κτιρίων στο οικόπεδο του διατηρη¬ 
τέου κτιρίου και για προσθήκες στο διατηρητέο κτίριο, αποστέλλονται 


από την Πολεοδομική Υπηρεσία στην αρμόδια Υπηρεσία του Υπουρ¬ 
γείου Περιβάλλοντος, Χωροταξίας και Δημοσίων Έργων με γνώμη της 
Επιτροπής Πολεοδομικού και Αρχιτεκτονικού Ελέγχου (ΕΓΙΑΕ), για ει¬ 
δικές ρυθμίσεις σύμφωνα με την παρ. 2 του άρθρου 4 του Ν. 1577/ 
1985 περί «ΓΟΚ» εφόσον δεν παραβλάπτει το διατηρητέο κτίριο και ο 
χώρος που το περιβάλλει. 

β) Κατ’ εξαίρεση από το προηγούμενο εδάφιο και με σύμφωνη γνώμη 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ) 
επιτρέπονται προσθήκες κατ’ επέκταση διατηρητέου κτιρίου περιορισμέ¬ 
νων διαστάσεων, εφόσον κριθούν απαραίτητες για τη λειτουργική εξυ¬ 
πηρέτηση του κτιρίου. 

7.,α) Δεν επιτρέπεται η τοποθέτηση φωτεινών επιγραφών και διαφη¬ 
μίσεων στο χαρακτηριζόμενο ως διατηρητέο κτίριο. Επιτρέπονται μόνο 
οι περιορισμένων διαστάσεων επιγραφές που πληροφορούν για τυχόν 
χρήσή των χώρων του κτιρίου. 

β)|Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέροντατ αποκλειστικά στο όνομα και 
στο αντικείμενο των εργασιών τους. 

Οι φωτεινές επιγραφές στα ισόγεια των καταστημάτων έστω και αν 
τοποθετούνται μέσα στις προσθήκες έχουν χρώμα λευκό ή κιτρικό, στα¬ 
θερό |και συνεχές και αποτελούνται από μεμονωμένα στοιχεία, γράμ¬ 
ματα, αριθμούς. 

8. Για "'ποιαδήποτε οικοδομική εργασία στο εξωτερικό και εσωτερικό 
του διατηρ τέου κτιρίου και στο χώρο που το περιβάλλει καθώς και για 
την τοποθέτηση επιγραφών, απαιτείται η έγκριση.της Επιτροπής Πολε- 
οδομικού και Αρχιτεκτονικού Ελέγχου (ΕΠΑΕ). 

Η ισχύς της παρούσας απόφασης αρχίζει από τη δημοσίευσή της, 
στην Εφημερίδα της Κυβερνήσεως. 

Η απόφασή αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιανουάριου 1991 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



